సినిమా 1979 చివర్లో విడుదలైంది. సినిమా డిస్ట్రిబ్యూటర్లైన నవయుగ పంపిణీదారులు విడుదలకు కొన్ని గంటల ముందు పంపిణీ సంస్థకు సంబంధించిన కొందరు సినిమా చూశారని పెద్ద విజయవంతం కాదనీ, క్లైమాక్స్ మరీ బాగోలేదని చెప్పారంటూ దర్శకుడితో చెప్పి వాళ్ళ సూచనల మేరకు క్లైమాక్స్ తొలగిస్తామన్నారు. దర్శకుడు మస్తాన్ రావు నవయుగ వారితో - ఎలాగూ సినిమా కాసేపట్లో మొదలుకానుంది కాబట్టి మార్నింగ్ షో యధాతథంగా వేసేయమని, ప్రేక్షకుల స్పందనను బట్టి అవసరమైతే తర్వాతి షో నుంచి క్లైమాక్స్ ట్రిమ్ చేయవచ్చని కోరారు. అందుకు వాళ్ళు అంగీకరించి యధాతథంగా సినిమాను ప్రదర్శించారు.
మొదటి షో నుంచే అద్భుతమైన స్పందన వచ్చింది. మొదటి షోలో దర్శకుడు ప్రేక్షకుల మధ్య కూర్చొని సినిమా చూడడంతో, సినిమా అయ్యాకా ఆయనను గుర్తుపట్టి పూలమాలలు వేసి థియేటర్ చుట్టూ ఊరేగించారు. సినిమా ఘన విజయాన్ని సాధించి, రజతోత్సవం కూడా జరుపుకుంది.

నిర్మాణం
విడుదల
నటనటుల ఎంపిక
సంగీతం